Document ID: 32014R0842

UREDBA KOMISIJE (EU) br. 842/2014
оd 4. srpnja 2014.
o utvrđivanju „Popisa Prodcom” industrijskih proizvoda za 2014. predviđenog Uredbom Vijeća (EEZ) br. 3924/91
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EEZ) br. 3924/91 od 19. prosinca 1991. o uspostavi istraživanja Zajednice o industrijskoj proizvodnji (1), a posebno njezin članak 2. stavak 6.,
budući da:
(1)
Uredbom (EEZ) br. 3924/91 zahtijeva se od država članica da provedu istraživanje Zajednice o industrijskoj proizvodnji.
(2)
Istraživanje o industrijskoj proizvodnji mora se temeljiti na popisu proizvoda kojim se utvrđuje industrijska proizvodnja koju je potrebno istražiti.
(3)
Popis proizvoda potreban je kako bi se njime omogućilo usklađivanje između statistika proizvodnje i statistika vanjske trgovine te kako bi bila moguća usporedba s CPA nomenklaturom proizvoda Zajednice.
(4)
Popis proizvoda propisanih Uredbom (EEZ) br. 3924/91 pod nazivom „Popis Prodcom” zajednički je svim državama članicama te je potreban kako bi se mogli uspoređivati podaci među državama članicama.
(5)
Popis Prodcom potrebno je ažurirati te je stoga potrebno utvrditi popis za 2014.
(6)
Mjere predviđene ovom Uredbom u skladu su s mišljenjem Odbora za europski statistički sustav,
DONIJELA JE OVU UREDBU:
Članak 1.
Popis Prodcom za 2014. utvrđen je u Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 1. siječnja 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. srpnja 2014.

Labels: 3
7
1
19